A4-0174/98

Πρόταση οδηγίας του Συμβουλίου που αφορά τη μείωση της περιεκτικότητας ορισμένων υγρών καυσίμων σε θείο και για την τροποποίηση της οδηγίας 93/12/ΕΟΚ [COM(97)0088 - C4-0283/97 - 97/0105(SYN)]

Η πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Προοίμιο, πρώτη αιτιολογική αναφορά

>Αρχικό κείμενο>

Το Συμβούλιο της Ευρωπαϊκής Ένωσης, έχοντας υπόψη τη Συνθήκη περί ιδρύσεως της Ευρωπαϊκής Κοινότητας και ιδίως το άρθρο 130Σ παράγραφος 1,

>Κείμενο μετά την ψηφοφορία στο ΕΚ>

Το Συμβούλιο της Ευρωπαϊκής Ένωσης, έχοντας υπόψη τη Συνθήκη περί ιδρύσεως της Ευρωπαϊκής Κοινότητας και ιδίως το άρθρο

100Α,

(Τροπολογία 2)

Αιτιολογική σκέψη 7

>Αρχικό κείμενο>

7. ότι η Κοινότητα και κάθε κράτος μέλος αποτελούν συμβαλλόμενα μέρη στη Σύμβαση της UNECE για τη διαμεθοριακή ρύπανση της ατμόσφαιρας σε μεγάλη απόσταση και ότι, σύμφωνα με το πρωτόκολλο για περαιτέρω μείωση των εκπομπών θείου το οποίο θεσπίστηκε δυνάμει της εν λόγω Σύμβασης, τα συμβαλλόμενα μέρη οφείλουν να μειώσουν σημαντικά τις εκπομπές διοξειδίου του θείου,

>Κείμενο μετά την ψηφοφορία στο ΕΚ>

7. ότι η Κοινότητα και κάθε κράτος μέλος αποτελούν συμβαλλόμενα μέρη στη Σύμβαση της UNECE για τη διαμεθοριακή ρύπανση της ατμόσφαιρας σε μεγάλη απόσταση και ότι

το δεύτερο Πρωτόκολλο, UNECE για τη διαμεθοριακή ρύπανση από διοξείδιο του θείου προβλέπει ότι τα κράτη μέλη πρέπει να μειώσουν τις εκπομπές SO2 πέραν της μείωσης του 30% που ορίζεται στο πρώτο Πρωτόκολλο και ότι το δεύτερο Πρωτόκολλο UNECE βασίζεται στην υπόθεση ότι θα συνεχισθεί η υπέρβαση των κρίσιμων φορτίων και επιπέδων σε μερικές ευαίσθητες περιοχές και ότι θα χρειασθεί να ληφθούν και άλλα μέτρα για τη μείωση των εκπομπών διοξειδίου του θείου εάν πρόκειται να τηρηθούν οι στόχοι στο πέμπτο πρόγραμμα περιβαλλοντικής δράσης, τα συμβαλλόμενα μέρη οφείλουν να μειώσουν σημαντικά τις εκπομπές διοξειδίου του θείου,

(Τροπολογία 3)

Αιτιολογική σκέψη 9α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

9α. ότι ειδικές μελέτες κατέδειξαν ότι τα πλεονεκτήματα από τη μείωση των εκπομπών θείου δια της μειώσεως της περιεκτικότητας των καυσίμων σε θείο θα είναι σημαντικά μεγαλύτερα σε σχέση με το κόστος για τη βιομηχανία και ότι η τεχνολογία για τη μείωση του επιπέδου του θείου των υγρών καυσίμων υπάρχει και είναι καλά εδραιωμένη[semigr ]

(Τροπολογία 4)

Αιτιολογική σκέψη 10

>Αρχικό κείμενο>

10. ότι, σύμφωνα με την αρχή της επικουρικότητας και την αρχή της αναλογικότητας που διατυπώνονται στο άρθρο 3 Β της Συνθήκης, ο στόχος της μείωσης των εκπομπών διοξειδίου του θείου που προκύπτουν από την καύση ορισμένων τύπων υγρών καυσίμων δεν μπορεί να επιτευχθεί αποτελεσματικά εάν το κάθε κράτος μέλος ενεργεί μεμονωμένα, και ότι η μη εναρμονισμένη δράση δεν παρέχει εγγυήσεις για την επίτευξη του επιθυμητού στόχου, είναι εν δυνάμει αντιπαραγωγική και θα επιφέρει σημαντική αβεβαιότητα στην αγορά των εν λόγω πετρελαιοειδών και ότι, ενόψει της ανάγκης μείωση των εκπομπών διοξειδίου του θείου στην Κοινότητα, είναι αποτελεσματικότερο να ληφθεί δράση στο επίπεδο της Κοινότητας και ότι η παρούσα οδηγία περιορίζεται στις ελάχιστες απαιτήσεις που είναι απαραίτητες για την επίτευξη του επιθυμητού στόχου[semigr ]

>Κείμενο μετά την ψηφοφορία στο ΕΚ>

10. ότι, σύμφωνα με την αρχή της επικουρικότητας και την αρχή της αναλογικότητας που διατυπώνονται στο άρθρο 3 Β της Συνθήκης, ο στόχος της μείωσης των εκπομπών διοξειδίου του θείου που προκύπτουν από την καύση ορισμένων τύπων υγρών καυσίμων δεν μπορεί να επιτευχθεί αποτελεσματικά εάν το κάθε κράτος μέλος ενεργεί μεμονωμένα, και ότι η μη εναρμονισμένη δράση δεν παρέχει εγγυήσεις για την επίτευξη του επιθυμητού στόχου, είναι εν δυνάμει αντιπαραγωγική και θα επιφέρει σημαντική αβεβαιότητα στην αγορά των εν λόγω πετρελαιοειδών και ότι, ενόψει της ανάγκης μείωση των εκπομπών διοξειδίου του θείου στην Κοινότητα, είναι

αναγκαίο να θεσπισθούν ενιαίες διατάξεις στο επίπεδο Κοινότητας[semigr ]

(Τροπολογία 5)

Αιτιολογική σκέψη 10α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

10α. ότι στην οδηγία του Συμβουλίου 93/12/ΕΟΚ ζητείται από την Επιτροπή να υποβάλει στο Συμβούλιο πρόταση που να προβλέπει χαμηλότερα όρια για την περιεκτικότητα σε θείο των καυσίμων ντήζελ και νέα όρια όρια για την κηροζίνη των αεροσκαφών και ότι ταυτόχρονα είναι επίσης σκόπιμο να καθορισθούν όρια για την περιεκτικότητα σε θείο κι άλλων υγρών καυσίμων ιδιαίτερα για το βαρύ μαζούτ, τα πετρέλαια δεξαμενών πλοίων, το ντήζελ πλοίων και τα πετρέλαια εσωτερικής καύσης[semigr ]

(Τροπολογία 6)

Αιτιολογική σκέψη 11

>Αρχικό κείμενο>

11. ότι θα πρέπει να επιτρέπεται η χρησιμοποίηση πετρελαίων εσωτερικής καύσης και βαρέος μαζούτ εντός του εδάφους της Κοινότητας μόνο εφόσον η περιεκτικότητά τους σε θείο δεν υπερβαίνει ορισμένα όρια τα οποία θέτει η παρούσα οδηγία,

>Κείμενο μετά την ψηφοφορία στο ΕΚ>

11. ότι επιτρέπεται μόνον η χρησιμοποίηση πετρελαίων εσωτερικής καύσης,

πετρελαίων δεξαμενών πλοίων, ντήζελ πλοίων και βαρέος μαζούτ εντός του εδάφους της Κοινότητας - με τις εξαιρέσεις για τις οποίες γίνεται λόγος στην παρούσα οδηγία - μόνο εφόσον η περιεκτικότητά τους σε θείο δεν υπερβαίνει ορισμένα όρια τα οποία θέτει η παρούσα οδηγία,

(Tροπολογία 7)

Αιτιολογική σκέψη 12

>Αρχικό κείμενο>

12. ότι, σύμφωνα με το άρθρο 130T της Συνθήκης, η παρούσα οδηγία δεν εμποδίζει τα κράτη μέλη να διατηρούν και να θεσπίζουν αυστηρότερα μέτρα προστασίας και ότι τα μέτρα αυτά πρέπει να συμβιβάζονται με τη συνθήκη και να κοινοποιούνται στην Επιτροπή[semigr ]

>Κείμενο μετά την ψηφοφορία στο ΕΚ>

12. ότι, σύμφωνα με το άρθρο

100Α παράγραφος 4 της Συνθήκης ΕΚ, η παρούσα οδηγία δεν εμποδίζει τα κράτη μέλη να διατηρούν και να θεσπίζουν αυστηρότερα μέτρα προστασίας του περιβάλλοντος και ότι τα μέτρα αυτά πρέπει να συμβιβάζονται με τη συνθήκη και να κοινοποιούνται στην Επιτροπή[semigr ]

(Τροπολογία 8)

Αιτιολογική σκέψη 12α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

12α. ότι οι εκπομπές θείου από τα πλοία λόγω καύσης πετρελαίων δεξαμενών με υψηλή περιεκτικότητα σε θείο συμβάλλουν στη ρύπανση από διοξείδιο του θείου και στη δημιουργία προβλημάτων οξίνισης και ότι σε ορισμένες περιοχές η συμβολή αυτή είναι εξαιρετικά σημαντική και ότι είναι επομένως αναγκαίο να περιορισθεί η περιεκτικότητα σε θείο των πετρελαίων δεξαμενών πλοίων[semigr ]

(Τροπολογία 9)

Αιτιολογική σκέψη 13α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

13α. ότι προκειμένου να διευκολυνθεί η επίτευξη των στόχων της οδηγίας αυτής είναι ίσως σκόπιμο να χρησιμοποιήσουν η Ευρωπαϊκή Ένωση και/ή τα κράτη μέλη οικονομικά μέσα όπως φόρος επί του θείου και σύστημα διαφοροποίησης των λιμενικών τελών ανάλογα με την περιεκτικότητα σε θείο των καυσίμων που χρησιμοποιούν τα πλοία που καταπλέουν στους λιμένες και ζητείται από την Ευρωπαϊκή Επιτροπή να υποβάλει προτάσεις για οικονομικά μέσα με στόχο τη μείωση των εκπομπών διοξειδίου του θείου έως το τέλος του 1998[semigr ]

(Τροπολογία 10)

Αιτιολογική σκέψη 16

>Αρχικό κείμενο>

16. ότι έχει ήδη θεσπισθεί οριακή τιμή 0,2% για την περιεκτικότητα των πετρελαίων εσωτερικής καύσης σε θείο βάσει της οδηγίας 93/12/ΕΟΚ του Συμβουλίου της 23ης Μαρτίου 1993 σχετικά με την περιεκτικότητα ορισμένων υγρών καυσίμων σε θείο όπως τροποποιήθηκε τελευταία από την πράξη προσχώρησης της Αυστρίας, Φινλανδίας και Σουηδίας, και ότι η εν λόγω οριακή τιμή εξακολουθεί να εφαρμόζεται ευρέως,

>Κείμενο μετά την ψηφοφορία στο ΕΚ>

16. ότι έχει ήδη θεσπισθεί οριακή τιμή 0,2% για την περιεκτικότητα των πετρελαίων εσωτερικής καύσης σε θείο βάσει της οδηγίας 93/12/ΕΟΚ του Συμβουλίου της 23ης Μαρτίου 1993 σχετικά με την περιεκτικότητα ορισμένων υγρών καυσίμων σε θείο όπως τροποποιήθηκε τελευταία από την πράξη προσχώρησης της Αυστρίας, Φινλανδίας και Σουηδίας, και ότι η εν λόγω οριακή τιμή

πρέπει να μειωθεί σε 0,1%, προκειμένου να επιτευχθούν περαιτέρω περιορισμοί της οξίνισης, μεγαλύτερη προστασία της υγείας και καλύτερη προστασία των κτιρίων και των υλικών[semigr ]

(Τροπολογία 11)

Αιτιολογική σκέψη 17

>Αρχικό κείμενο>

17. ότι, σύμφωνα με την πράξη προσχώρησης της Αυστρίας, Φινλανδίας και Σουηδίας, έχει χορηγηθεί παρέκκλιση στην Αυστρία και στη Φινλανδία, για χρονικό διάστημα τεσσάρων ετών από την ημερομηνία προσχώρησης, όσον αφορά τη διάταξη της οδηγίας 93/12/ΕΟΚ σχετικά με την περιεκτικότητα ορισμένων υγρών καυσίμων σε θείο[semigr ]

>Κείμενο μετά την ψηφοφορία στο ΕΚ>

17. ότι, σύμφωνα με την πράξη προσχώρησης της Αυστρίας, Φινλανδίας και Σουηδίας, έχει χορηγηθεί παρέκκλιση στην Αυστρία και στη Φινλανδία, για χρονικό διάστημα τεσσάρων ετών από την ημερομηνία προσχώρησης, όσον αφορά τη διάταξη της οδηγίας 93/12/ΕΟΚ σχετικά με την περιεκτικότητα ορισμένων υγρών καυσίμων σε θείο[semigr ]

ότι μετά την έναρξη ισχύος της παρούσας οδηγίας τα κράτη μέλη μπορούν να διατηρούν ή να θεσπίζουν αυστηρότερες διατάξεις σύμφωνα με το άρθρο 100Α, παράγραφος 4 της Συνθήκης ΕΚ

(Τροπολογία 12)

Αιτιολογική σκέψη 18

>Αρχικό κείμενο>

18. ότι η οριακή τιμή 0,2% για την περιεκτικότητα σε θείο των πετρελαίων εσωτερικής καύσης που χρησιμοποιούνται στη ναυτιλία, στα θαλασσοπόρα πλοία, ενδεχομένως παρουσιάζει τεχνικά και οικονομικά προβλήματα για την Ελλάδα, σε όλη την επικράτειά της, και για την Ισπανία, στις Κανάριες Νήσους[semigr ] και ότι μια παρέκκλιση για την Ελλάδα και τις Κανάριες Νήσους δεν πρόκειται να έχει αρνητικές επιπτώσεις στην αγορά πετρελαίων εσωτερικής καύσης που προορίζονται για ναυτιλιακή χρήση, δεδομένου ότι τα εν λόγω πετρέλαια που εξάγονται από την Ελλάδα και τις Κανάριες Νήσους προς άλλα κράτη μέλη θα πληρούν τις απαιτήσεις που ισχύουν στο κράτος μέλος εισαγωγής[semigr ] και ότι θα πρέπει να επιτραπεί στην Ελλάδα και τις Κανάριες Νήσους παρέκκλιση από την οριακή τιμή 0,2% θείο κατά βάρος για τα πετρέλαια εσωτερικής καύσης ναυτιλιακής χρήσης,

>Κείμενο μετά την ψηφοφορία στο ΕΚ>

18. ότι η οριακή τιμή

0,1% για την περιεκτικότητα σε θείο των πετρελαίων εσωτερικής καύσης που χρησιμοποιούνται στη ναυτιλία, στα θαλασσοπόρα πλοία, ενδεχομένως παρουσιάζει τεχνικά και οικονομικά προβλήματα για την Ελλάδα, σε όλη την επικράτειά της, και για την Ισπανία, στις Κανάριες Νήσους[semigr ] και ότι μια παρέκκλιση για την Ελλάδα και τις Κανάριες Νήσους δεν πρόκειται να έχει αρνητικές επιπτώσεις στην αγορά πετρελαίων εσωτερικής καύσης που προορίζονται για ναυτιλιακή χρήση, δεδομένου ότι τα εν λόγω πετρέλαια που εξάγονται από την Ελλάδα και τις Κανάριες Νήσους προς άλλα κράτη μέλη θα πληρούν τις απαιτήσεις που ισχύουν στο κράτος μέλος εισαγωγής[semigr ] και ότι θα πρέπει να επιτραπεί στην Ελλάδα και τις Κανάριες Νήσους παρέκκλιση από την οριακή τιμή 0,1% θείο κατά βάρος για τα πετρέλαια εσωτερικής καύσης ναυτιλιακής χρήσης,

(Τροπολογία 13)

Αιτιολογική σκέψη 18α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

18α. ότι, στις περαιτέρω διαπραγματεύσεις της σχετικά με τη συμφωνία MARPOL στο πλαίσιο του Διεθνούς Ναυτιλιακού Οργανισμού (ΔΝΟ), η Κοινότητα θα προωθήσει την πλήρη προστασία των περιοχών που παρουσιάζουν μεγαλύτερη ευαισθησία στις εκπομπές SOx, καθώς και τη μείωση της γενικά καθιερωμένης οριακής τιμής για το πετρέλαιο δεξαμενών πλοίων (που σήμερα είναι 4,5%)[semigr ] ότι πρέπει να συνεχισθούν οι κοινοτικές πρωτοβουλίες για τον χαρακτηρισμό της περιοχής της Βόρειας Θάλασσας/Μάγχης ως ειδικής περιοχής ελέγχου των εκπομπών SOx[semigr ]

(Τροπολογία 14)

Αιτιολογική σκέψη 18β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

18β. ότι πρέπει να εμβαθυνθεί η έρευνα σχετικά με τις επιπτώσεις της οξίνισης στο οικοσύστημα και στον ανθρώπινο οργανισμό[semigr ] ότι στο πλαίσιο αυτό έχει ιδιαίτερη σημασία να ερευνηθεί, ποια σωματίδια, ανεξάρτητα από το μέγεθος, τη μάζα ή τον αριθμό τους, προκαλούν μεγαλύτερη βλάβη στην υγεία[semigr ] ότι τόσο στην έρευνα του κλίματος και τη θαλάσσια έρευνα όσο και στην εφαρμοσμένη έρευνα πρέπει να τεθούν νέοι στόχοι, όπως για παράδειγμα η βελτίωση της αποθείωσης των καπναερίων, η ανάπτυξη καταλυτών για πλοία και η τελειοποίηση ισχυρών συστημάτων καθαρισμού καυσαερίων για οχήματα με κινητήρα (καταλύτης DeNOx)[semigr ] ότι η Ευρωπαϊκή Κοινότητα θα προωθήσει την εν λόγω έρευνα στο πλαίσιο του 5ου ερευνητικού Προγράμματος-Πλαισίου.

(Τροπολογία 15)

Αιτιολογική σκέψη 20

>Αρχικό κείμενο>

20. ότι τα κράτη μέλη θα πρέπει να θεσπίσουν τους κατάλληλους μηχανισμούς για την παρακολούθηση της συμμόρφωσης με τις διατάξεις της παρούσας οδηγίας και ότι πρέπει να υποβάλλονται στην Επιτροπή τακτικές εκθέσεις σχετικά με την περιεκτικότητα των υγρών καυσίμων σε θείο[semigr ]

>Κείμενο μετά την ψηφοφορία στο ΕΚ>

20. ότι τα κράτη μέλη

θεσπίζουν τους κατάλληλους μηχανισμούς για την παρακολούθηση της συμμόρφωσης με τις διατάξεις της παρούσας οδηγίας και υποβάλλουν στην Επιτροπή τακτικές εκθέσεις σχετικά με την περιεκτικότητα των υγρών καυσίμων σε θείο[semigr ]

(Τροπολογία 16)

Άρθρο 2, παράγραφος 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

2α. «ντήζελ πλοίων»: μίγμα πετρελαίων εσωτερικής καύσης και μικρότερων ποσοτήτων βαρέος μαζούτ που χρησιμοποιείται στην εσωτερική ναυσιπλοΐα και τα ποντοπόρα πλοία και το οποίο, λόγω της ανάμιξης, λιγότερο από 85% κατ' όγκο (συμπεριλαμβανομένων των απωλειών) αποστάζει στους 350 °C. Το μέγιστο ιξώδες του μίγματος δεν υπερβαίνει τα 14,0 cST στους 40 °C.

(Τροπολογία 17)

Άρθρο 2, παράγραφος 2β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

2β. «Πετρέλαιο δεξαμενών πλοίων»: κάθε πετρελαϊκό προϊόν εκτός από το ντήζελ πλοίων που χρησιμοποιείται για την εσωτερική ναυσιπλοΐα και τα ποντοπόρα πλοία.

(Τροπολογία 18)

Άρθρο 3, παράγραφος 1

>Αρχικό κείμενο>

1. Τα κράτη μέλη λαμβάνουν όλα τα απαραίτητα μέτρα για να διασφαλίσουν ότι, εντός της επικράτειάς τους, από την 1η Ιανουαρίου 2000 δεν χρησιμοποιείται βαρύ μαζούτ περιεκτικότητας σε θείο ανώτερης από: 1% κατά βάρος.

>Κείμενο μετά την ψηφοφορία στο ΕΚ>

1. Από την 1η Ιανουαρίου

1999 δεν χρησιμοποιείται στην επικράτεια της Ευρωπαϊκής Κοινότητας βαρύ μαζούτ περιεκτικότητας σε θείο ανώτερης από: 1% κατά βάρος.

(Τροπολογία 19)

Άρθρο 3, παράγραφος 2

>Αρχικό κείμενο>

2. Εφόσον τηρούνται τα πρότυπα που καθορίζονται για το διοξείδιο του θείου στην οδηγία 80/779/ΕΟΚ του Συμβουλίου καθώς και σε άλλες σχετικές κοινοτικές διατάξεις και η συμβολή στη διαμεθοριακή ρύπανση είναι αμελητέα, ένα κράτος μέλος έχει το δικαίωμα να επιτρέψει τη χρήση βαρέος μαζούτ περιεκτικότητας σε θείο μεταξύ: 1,0% και 2,5% κατά βάρος σε τμήματα ή στο σύνολο της επικράτειάς του.

>Κείμενο μετά την ψηφοφορία στο ΕΚ>

2. Εφόσον τηρούνται τα πρότυπα που καθορίζονται για το διοξείδιο του θείου στην οδηγία 80/779/ΕΟΚ του Συμβουλίου καθώς και σε άλλες σχετικές κοινοτικές διατάξεις και η συμβολή στη διαμεθοριακή ρύπανση είναι αμελητέα

- το ενεχόμενο κράτος μέλος οφείλει να κοινοποιήσει στην Επιτροπή ότι παρόμοια απόκλιση δεν εμποδίζει την τήρηση της κοινοτικής νομοθεσίας σχετικά με την ποιότητα του αέρος, συμπεριλαμβανόμενης της οδηγίας 96/62/ΕΚ -, ένα κράτος μέλος έχει το δικαίωμα να επιτρέψει από 1ης Ιανουαρίου 2000 τη χρήση βαρέος μαζούτ περιεκτικότητας σε θείο μεταξύ 1,0% και 2,0% κατά βάρος σε τμήματα ή στο σύνολο της επικράτειάς του.

(Τροπολογία 20)

Άρθρο 3, παράγραφος 3, πρώτο και δεύτερο εδάφιο

>Αρχικό κείμενο>

3. Οι παράγραφοι 1 και 2 δεν εφαρμόζονται για το βαρύ μαζούτ που χρησιμοποιείται στην εγκαταστάσεις καύσης ονομαστικής θερμικής ισχύος 50 MW τουλάχιστον οι οποίες θεωρούνται νέες εγκαταστάσεις σύμφωνα με τον ορισμό της παραγράφου 9 του άρθρου 2 της οδηγίας 88/609/ΕΟΚ και οι οποίες συμμορφούνται με τις οριακές τιμές εκπομπών SO2 που ισχύουν για αυτές τις εγκαταστάσεις όπως προβλέπεται στο άρθρο 4 και στο παράρτημα IV της ανωτέρω οδηγίας.

>Κείμενο μετά την ψηφοφορία στο ΕΚ>

3. Οι παράγραφοι 1 και 2 δεν εφαρμόζονται για το βαρύ μαζούτ που χρησιμοποιείται στις εγκαταστάσεις καύσης

ή τις βιομηχανικές μονάδες τσιμεντοποιίας ή εσωτερικά σε διυλιστήρια εάν είναι δυνατόν να κατοχυρωθεί με κατάλληλα μέτρα που θα ελέγχονται από τις αρμόδιες αρχές ότι οι συγκεντρώσεις εκπομπών διοξειδίου του θείου δεν υπερβαίνουν εκείνες που προκύπτουν από την εφαρμογή της παραγράφου 1.

>Αρχικό κείμενο>

Οι παράγραφοι 1 και 2 δεν εφαρμόζονται για βαρύ μαζούτ χρησιμοποιούμενο σε εγκαταστάσεις καύσης και βιομηχανικές μονάδες παραγωγής τσιμέντου άλλες από τις προαναφερόμενες εάν οι εκπεμπόμενες από αυτές ποσότητες SO2 δεν υπερβαίνουν τα 1.700 mg SO2/Nm3.

>Κείμενο μετά την ψηφοφορία στο ΕΚ>

(Τροπολογία 21)

Άρθρο 3, παράγραφος 5

>Αρχικό κείμενο>

5. Όταν ένα κράτος μέλος κάνει χρήση των δυνατοτήτων που του παρέχονται στις παραγράφους 2 και 3, γνωστοποιεί την απόφασή του στην Επιτροπή και το κοινό τουλάχιστον 12 μήνες ενωρίτερα. Παρέχονται στην Επιτροπή επαρκείς πληροφορίες προκειμένου να εκτιμηθεί εάν πληρούνται τα κριτήρια των παραγράφων 2 και 3 αντιστοίχως. Η Επιτροπή διαβιβάζει την κοινοποίηση στα λοιπά κράτη μέλη. Εντός έξι μηνών από την ημερομηνία λήψης της γνωστοποίησης από το κράτος μέλος, η Επιτροπή εξετάζει τα προτεινόμενα μέτρα για να βεβαωθεί ότι συμμορφούνται με την παρούσα οδηγία και με τις λοιπές διατάξεις της κοινοτικής νομοθεσίας και ανακοινώνει την απόφασή της στα κράτη μέλη.

>Κείμενο μετά την ψηφοφορία στο ΕΚ>

5. Όταν ένα κράτος μέλος κάνει χρήση των δυνατοτήτων που του παρέχονται στις παραγράφους 2 και 3, γνωστοποιεί την απόφασή του στην Επιτροπή και το κοινό τουλάχιστον 12 μήνες ενωρίτερα. Παρέχονται στην Επιτροπή επαρκείς πληροφορίες προκειμένου να εκτιμηθεί εάν πληρούνται τα κριτήρια των παραγράφων 2 και 3 αντιστοίχως. Η Επιτροπή διαβιβάζει την κοινοποίηση στα λοιπά κράτη μέλη

και στο Ευρωπαϊκό Κοινοβούλιο. Εντός έξι μηνών από την ημερομηνία λήψης της γνωστοποίησης από το κράτος μέλος, η Επιτροπή εξετάζει τα προτεινόμενα μέτρα για να βεβαωθεί ότι συμμορφούνται με την παρούσα οδηγία και με τις λοιπές διατάξεις της κοινοτικής νομοθεσίας και ανακοινώνει την απόφασή της στα κράτη μέλη και στο Ευρωπαϊκό Κοινοβούλιο.

(Τροπολογία 22)

Άρθρο 3α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 3α

Μέγιστη περιεκτικότητα σε θείο των πετρελαίων δεξαμενών πλοίων

>Αρχικό κείμενο>

>Κείμενο μετά την ψηφοφορία στο ΕΚ>

Τα κράτη μέλη λαμβάνουν όλα τα απαραίτητα μέτρα για να διασφαλίσουν ότι, εντός της επικράτειάς τους και των χωρικών τους υδάτων, από την 1η Ιανουαρίου 2000 δεν χρησιμοποιούνται ή δεν κυκλοφορούν στην αγορά πετρέλαια δεξαμενών πλοίων περιεκτικότητας σε θείο ανώτερης από 1,5% κατά βάρος.

(Τροπολογία 23)

Άρθρο 3β (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 3β

Μέγιστη περιεκτικότητα σε θείο του ντήζελ ποντοπόρων πλοίων

>Αρχικό κείμενο>

>Κείμενο μετά την ψηφοφορία στο ΕΚ>

Τα κράτη μέλη λαμβάνουν όλα τα απαραίτητα μέτρα για να διασφαλίσουν ότι, εντός της επικράτειάς τους και των χωρικών τους υδάτων, από την 1η Ιανουαρίου 2000 δεν χρησιμοποιείται ή δεν κυκλοφορεί στην αγορά ντήζελ πλοίων περιεκτικότητας σε θείο ανώτερης από 1,5% κατά βάρος.

(Τροπολογία 24)

Άρθρο 4, παράγραφος 1

>Αρχικό κείμενο>

1. Τα κράτη μέλη λαμβάνουν όλα τα απαραίτητα μέτρα για να διασφαλίσουν ότι, εντός της επικράτειάς τους και των υδάτων τους, δεν χρησιμοποιούνται από την 1η Ιανουαρίου 1999 πετρέλαια εσωτερικής καύσης περιλαμβανομένων και των πετρελαίων εσωτερικής καύσης ναυτιλιακής χρήσης περιεκτικότητας σε θείο ανώτερης από: 0,2% κατά βάρος.

>Κείμενο μετά την ψηφοφορία στο ΕΚ>

1. Από την 1η Ιανουαρίου 1999 δεν χρησιμοποιούνται

στην επικράτεια της Ευρωπαϊκής Κοινότητας πετρέλαια εσωτερικής καύσης περιλαμβανομένων και των πετρελαίων εσωτερικής καύσης ναυτιλιακής χρήσης περιεκτικότητας σε θείο ανώτερης από: 0,1% κατά βάρος.

(Τροπολογία 25)

Άρθρο 5

>Αρχικό κείμενο>

Εάν, ως αποτέλεσμα ξαφνικής αλλαγής στην προμήθεια αργού πετρελαίου ή πετρελαιοειδών, καταστεί δυσχερής για ένα κράτος μέλος η εφαρμογή των ορίων μέγιστης περιεκτικότητας σε θείο που προβλέπονται στα άρθρα 3 και 4, το εν λόγω κράτος μέλος ενημερώνει την Επιτροπή σχετικά. Η Επιτροπή μπορεί να επιτρέψει την εφαρμογή υψηλότερου ορίου εντός της επικράτειας του εν λόγω κράτους μέλους για περίοδο όχι μεγαλύτερη των έξι μηνών και κοινοποιεί την απόφασή της στο Συμβούλιο και στα κράτη μέλη. Κάθε κράτος μέλος μπορεί να φέρει προς συζήτηση ενώπιον του Συμβουλίου την ανωτέρω απόφαση εντός μηνός. Το Συμβούλιο, αποφασίζοντας με ειδική πλειοψηφία, μπορεί να εκδώσει διαφορετική απόφαση εντός δύο μηνών.

>Κείμενο μετά την ψηφοφορία στο ΕΚ>

Εάν, ως αποτέλεσμα ξαφνικής αλλαγής στην προμήθεια αργού πετρελαίου ή πετρελαιοειδών, καταστεί δυσχερής για ένα κράτος μέλος η εφαρμογή των ορίων μέγιστης περιεκτικότητας σε θείο που προβλέπονται στα άρθρα 3, 4

, 5 και 6 το εν λόγω κράτος μέλος ενημερώνει την Επιτροπή σχετικά. Η Επιτροπή μπορεί να επιτρέψει την εφαρμογή υψηλότερου ορίου εντός της επικράτειας του εν λόγω κράτους μέλους για περίοδο όχι μεγαλύτερη των έξι μηνών και κοινοποιεί την απόφασή της στο Συμβούλιο, στο Ευρωπαϊκό Κοινοβούλιο και στα κράτη μέλη. Κάθε κράτος μέλος μπορεί να φέρει προς συζήτηση ενώπιον του Συμβουλίου την ανωτέρω απόφαση εντός μηνός. Το Συμβούλιο, αποφασίζοντας με ειδική πλειοψηφία, και κατόπιν διαβούλευσης με το Ευρωπαϊκό Κοινοβούλιο, μπορεί να εκδώσει διαφορετική απόφαση εντός δύο μηνών.

(Τροπολογία 26)

Άρθρο 6, παράγραφος 1

>Αρχικό κείμενο>

1. Τα κράτη μέλη λαμβάνουν όλα τα απαραίτητα μέτρα για να ελέγχουν δειγματοληπτικά την περιεκτικότητα των χρησιμοποιούμενων καυσίμων σε θείο σύμφωνα με τα άρθρα 3 και 4. Η δειγματοληψία αρχίζει εντός έξι μηνών από την ημερομηνία κατά την οποία άρχισε να ισχύει το σχετικό όριο μέγιστης περιεκτικότητας του καυσίμου σε θείο. Πραγματοποιείται επαρκώς συχνά και με τρόπο ώστε τα δείγματα να είναι αντιπροσωπευτικά του εξεταζόμενου καυσίμου.

>Κείμενο μετά την ψηφοφορία στο ΕΚ>

1. Τα κράτη μέλη λαμβάνουν όλα τα απαραίτητα μέτρα για να ελέγχουν δειγματοληπτικά την περιεκτικότητα των χρησιμοποιούμενων καυσίμων σε θείο σύμφωνα με τα άρθρα 3

, 3α, 3β και 4. Η δειγματοληψία αρχίζει εντός έξι μηνών από την ημερομηνία κατά την οποία άρχισε να ισχύει το σχετικό όριο μέγιστης περιεκτικότητας του καυσίμου σε θείο. Πραγματοποιείται επαρκώς συχνά και με τρόπο ώστε τα δείγματα να είναι αντιπροσωπευτικά του εξεταζόμενου καυσίμου.

(Τροπολογία 27)

Άρθρο 6, παράγραφος 2, σημείο α)

>Αρχικό κείμενο>

α) τη μέθοδο ISO 8754 (1992) για το βαρύ μαζούτ (heavy fuel oil) και το ντήζελ πλοίων (marine diesel oil)

>Κείμενο μετά την ψηφοφορία στο ΕΚ>

α) τη μέθοδο ISO 8754 (1992) για το βαρύ μαζούτ (heavy fuel oil)

, το πετρέλαιο δεξαμενών πλοίων (bunker fuel oil) και το ντήζελ πλοίων (marine diesel oil)

(Τροπολογία 28)

Άρθρο 7, παράγραφος 2

>Αρχικό κείμενο>

2. Με βάση, μεταξύ άλλων, τις ετήσιες εκθέσεις οι οποίες υποβάλλονται σύμφωνα με την παράγραφο 1 και τις παρατηρούμενες τάσεις της ποιότητας του ατμοσφαιρικού αέρα και της όξινης βροχής, η Επιτροπή, έως την 31η Δεκεμβρίου 2003, υποβάλλει έκθεση στο Συμβούλιο. Η Επιτροπή μπορεί, εφόσον το κρίνει σκόπιμο, να συνοδεύσει την εν λόγω έκθεση με προτάσεις αναθεώρησης της παρούσας οδηγίας και ιδίως της οριακής τιμής που θεσπίζεται για κάθε κατηγορία καυσίμου και των παρεκκλίσεων και των εξαιρέσεων που προβλέπονται βάσει του άρθρου 3 παράγραφοι 2 και 3 και του άρθρου 4 παράγραφος 2.

>Κείμενο μετά την ψηφοφορία στο ΕΚ>

2. Με βάση, μεταξύ άλλων, τις ετήσιες εκθέσεις οι οποίες υποβάλλονται σύμφωνα με την παράγραφο 1 και τις παρατηρούμενες τάσεις της ποιότητας του ατμοσφαιρικού αέρα και της όξινης βροχής, η Επιτροπή, έως την 31η Δεκεμβρίου 2003, υποβάλλει έκθεση στο Συμβούλιο

και το Ευρωπαϊκό Κοινοβούλιο. Η Επιτροπή μπορεί, εφόσον το κρίνει σκόπιμο, να συνοδεύσει την εν λόγω έκθεση με προτάσεις αναθεώρησης της παρούσας οδηγίας και ιδίως της οριακής τιμής που θεσπίζεται για κάθε κατηγορία καυσίμου και των παρεκκλίσεων και των εξαιρέσεων που προβλέπονται βάσει του άρθρου 3 παράγραφοι 2 και 3 και του άρθρου 4 παράγραφος 2.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση οδηγίας του Συμβουλίου που αφορά τη μείωση της περιεκτικότητας ορισμένων υγρών καυσίμων σε θείο και για την τροποποίηση της οδηγίας 93/12/ΕΟΚ [COM(97)0088 - C4-0283/97 - 97/0105(SYN)](Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(97)0088 - 97/0105(SYN)) ((ΕΕ C 190 της 21.6.1997, σελ. 9.)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 189Γ και 130Σ, παράγραφος 1 της Συνθήκης ΕΚ (C4-0283/97),

- θεωρώντας ότι η νομική βάση που προτάθηκε από την Επιτροπή δεν είναι κατάλληλη και θα πρέπει η πρόταση να βασιστεί στο άρθρο 100 Α της Συνθήκης ΕΚ

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Περιβάλλοντος, Δημόσιας Υγείας και Προστασίας των Καταναλωτών και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Έρευνας, Τεχνολογικής Ανάπτυξης και Ενέργειας καθώς και της Επιτροπής Νομικών Θεμάτων και Δικαιωμάτων των Πολιτών (A4-0174/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189A, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189Γ, σημείο α), της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.